1Partner Kinnisvara tegevdirektori Martin Vahteri sõnul teevad suuresti Lasnamäele koondunud Tallinna venekeelsel kinnisvaraturul praegu 80 protsenti tehingutest asjaarmastajad – nö kilekotiga maaklerid.
“Kliendi jaoks on peamine probleem selliste maaklerite poolt sooritatud tehingute korrektsus ja usaldusväärsus ning võimalus petta saada on reaalne. Lepinguid ei sõlmita, makse ei maksta,” ütles Vahter ja lisas, et ta on valmis koolitama ja võtma üksiküritajad enda ettevõttesse.
“Vene klientidele on oluline kui nendega suheldakse emakeeles. Käivitasime kolm aastat tagasi venekeelse grupi, mis teeb täna viiendiku 1Partneri tehingutest," räägib Vahter.
"Turupotentsiaali on, hakkame senisest veelgi enam venekeelset turundust tegema ja plaanime võtta kümmekond inimest juurde,” ütles Vahter ja lisas, et ka paljud eestlastest kliendid eelistavad võõrkeelset maaklerit, kui nende kinnisvara potentsiaalne ostja on teisest rahvusest.
1Partner Kinnisvara põhiteenused on kinnisvara vahendus, -hindamine, ehitamine ning investeeringute juhtimine.